IVL ร่วง 5 วันราคารูด 6% วิตกกำไร Q2 ลบฮวบเหลือ 3.5 พันลบ.เซ่นขาดทุนสต๊อก-ค่าใช้จ่ายพุ่ง
IVL ร่วง 5 วันราคารูด 6% วิตกกำไร Q2 ลบฮวบเหลือ 3.5 พันลบ.เซ่นขาดทุนสต๊อก-ค่าใช้จ่ายพุ่ง โดย ณ เวลา 10.49 น. อยู่ที่ระดับ 39.50 บาท ลบ 0.75 บาท หรือ 1.86% สูงสุดที่ระดับ 40.25 บาท ต่ำสุดที่ระดับ 39.25 บาท ด้วยมูลค่าการซื้อขาย 365.32 ล้านบาท 
IVL ร่วง 5 วันราคารูด 6% วิตกกำไร Q2 ลบฮวบเหลือ 3.5 พันลบ.เซ่นขาดทุนสต๊อก-ค่าใช้จ่ายพุ่ง
26 ก.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10.49 น. อยู่ที่ระดับ 39.50 บาท ลบ 0.75 บาท หรือ 1.86% สูงสุดที่ระดับ 40.25 บาท ต่ำสุดที่ระดับ 39.25 บาท ด้วยมูลค่าการซื้อขาย 365.32 ล้านบาท โดยราคาหุ้นยังคงปรับตัวลดลงอย่างต่อเนื่อง 5 วันติด นับตั้งแต่ราคาปิดที่ระดับ 42 บาท เมื่อวันที่ 19 ก.ค. 62 คิดเป็นการปรับตัวลดลง 2.5 บาท หรือ 5.9% และทำจุดต่ำสุดในรอบ 1 ปี 10 เดือน นับตั้งแต่ราคาหุ้นปิดที่ระดับ 39.25 บาท

ด้านบทวิเคราะห์ บล.ดีบีเอสฯ ระบุว่า คาดการณ์กำไรสุทธิไตรมาส 2/62 อยู่ที่ 3.5 พันล้านบาท (ลดลง 57% จากปีก่อน, ลดลง 5% เทียบกับไตรมาสก่อน) เนื่องจากมีขาดทุนสต๊อก 2.5 พันล้านบาท, มีค่าใช้จ่ายดำเนินงานเพิ่ม 12 ล้านดอลลาร์ และตั้งสำรองผลตอบแทนพนักงานตามกฎหมายใหม่ 107 ล้านบาท
อย่างไรก็ตาม ยังคงคำแนะนำ “ซื้อ” ให้ราคาพื้นฐาน 56 บาท